হলিউড মুভির কল্যাণে 'সায়েন্স ফিকশন' শুনলেই চোখের সামনে একগাদা রোবট আর বিচিত্র অস্ত্রের ঝনঝনানি কানে বেজে ওঠে। কিন্তু এর মাঝে মানবিকতা এবং ভালোবাসা ফুটিয়ে তুলতে জাফর ইকবাল স্যারের কোন জুড়ি নেই। এই বইটি তারই প্রমাণ। সাধারণ মানুষের এই পৃথিবীতে অতিমানব হওয়ার যন্ত্রনা সেই সাথে একাকীত্বের কষ্ট কতটা বেদনাদায়ক হতে পারে সেটি এই বই পরলে বোঝা যায়। গল্পের নায়ক কিরি অনাথ আশ্রমে বড় হওয়া একজন সাধারণ মানুষ। একটু স্নেহের জন্য, একটু ভালবাসার জন্য কাঙাল। সেই ভালবাসা তার জীবনে আসে অতিমানবী লাইনার সাথে পরিচয় হবার পর যে কিনা কিরির মতই নিঃসঙ্গ। গল্পের শেষে নিজের ভালোবাসা কিরি কে ছেড়ে লাইনার বিদায় এবং কিরির আর্তনাদ যেন নিজের বুকে বেদনার ঝড় তোলে। গল্প শেষ করার পরও এই হারানোর শূন্যতা মনে হাহাকার সৃষ্টি করে। আমি হয়ত এখানে মানবিক দিকের কথা বেশী বলে ফেললাম কিন্তু একটি সফল সায়েন্স ফিকশনে যা যা থাকা দরকার তার কোন কমতি নেই এই বইটিতে। টানটান উত্তেজনা আর সাথে কাহিনীর আচমকা মোড়। সব মিলিয়ে অসাধারণ একটি বই। আপনি উপভোগ না করে পারবেন না, লিখে দিতে পারি।
Sentiment: positive